Ma vefe kroget produadur an eoul-maen da zigreskiñ e 2006, ma krogfe e 2015 pe e 2030, neus ket kalz a ziforch : un deiz bennak ne vo ket mui a-walch a eoul-maen evit kenderchel da vevañ evel ma vevomp bremañ. Gwelomp un tammig peseurt tachennoù eus hon ekonomiezh a zo stag ouzh an eoul-maen :    Ar boued : ober a ra an hentennoù labour-douar arnevez gant produoù ouzhpenn a vez ledet war ar parkeier, ha kement-mañ a vez kavet a-drugarez dan eoul-maen. Beajiñ a ra forzhik ar boued etre al lechioù ma vez produet, ar re ma vez treuzfurmet, hag ar re ma vez bevezet. Kement tamm plastik a vez implijet evit lakaat tro-dro dar boued a vez savet diwar eoul-maen. Gallout a reer da skouer gwelet disochoù ar strollad PLANETE en deus jedet, evit un atant pe evit ur penn-chatal, peseurt kementad a eoul-maen a vez bevezet. En Europa hiziv e vez dispignet 10kWh a energiezh evit produiñ 1kWh a energiezh a vo kavet er boued.    An treuzdougen : a feur ma kresk priz an eoul-maen e teu da vezañ keroch-kerañ implijout e garr-tan. Gwashoch choazh eo evit ar chirri-nij, dre ma ne vez ket kempouezet kresk ar priz gant an tailhoù (dre ma neus tailh ebet war ar cherozen). Treuzdougen tud koulz ha marchadourezhioù a gousto neuze keroch-kerañ. Ar re baour an hini eo a vo tizhet gant ar gudenn-mañ da gentañ.